Teniss olimpiskajās spēlēs

Teniss ir vasaras olimpisko spēļu sporta veids. Pirmo reizi tas olimpisko spēļu programmā bija iekļauts 1896. gada Atēnas spēlēs līdz 1924. gada Parīzes spēlēm, kad strīda dēļ starp Starptautisko zāliena tenisa federāciju un Starptautisko Olimpisko komiteju par to kā definēt amatiera spēlētājus. Pēc tam teniss olimpiskajās spēlēs kā demonstrācijas sporta veids tika iekļauts divas reizes — 1968. gada Mehiko spēlēs un 1984. gada Losandželosas spēlēs (ar U-21 gadu limitu). Kopš 1988. gada Seulas spēlēm teniss ir atjaunots kā olimpisko spēļu sporta veids un tajā drīkst piedalīties jebkurš tenisists, kas izturējis kvalifikāciju neatkarīgi no vecuma, dzimuma un statusa.

Pašlaik olimpisko spēļu ietveros tenisā notiek 5 disciplīnas: vīrieši un sieviešu vienspēles, vīriešu un sieviešu dubultspēles un jaukto pāru dubultspēles.

1908. gada Londonas un 1912. gada Stokholmas spēlēs notika tenisa turnīri ne tikai ārpus telpām, bet bija arī vairāki iekštelpu notikumi. 1896. gada Atēnu, 1900. gada Parīzes, 1904. gada Sentluisas, 1988. gada Seulas un 1992. gada Barselonas spēlēs bronzas medaļu saņēma abi pusfināla zaudētāji. Taču pārējos gados, kad ir noticis turnīrs, ir bijusi spēle par bronzas medaļām.

No 2004. gada Atēnu spēlēm līdz 2012. gada Londonas spēlēm nopelnītie ranga punkti tika ieskaitīti Tenisa profesionāļu asociācijas (ATP) vai Sieviešu Tenisa asociācijas (WTA) pasaules rangos. 2016. gada Riodežaneiro spēlēs vairs netika piešķirti punkti. Spēlētājs, kurš izcīna olimpisko zelta medaļu un visus četrus Grand Slam turnīrus tajā pašā gadā iegūst Golden Slam. Kopš 2016. gada Štefija Grāfa ir vienīgā tenisiste, kura ir izpildījusi šo sasniegumu.

Visvairāk medaļas tenisā ir izcīnījuši Lielbritānijas sportisti — 43 olimpiskās medaļas (17 zelta, 14 sudraba un 12 bronzas nedaļas. Taču ASV tenisisti olimpiskajās spēlēs ir izcīnījuši vairāk zelta medaļas — 21. Venusa Viljamsa olimpiskajās spēlēs ir izcīnījusi visvairāk medaļas — 5 medaļas (4 zelta un 1 sudraba). Viņas māsa, Serīna Viljamsa olimpiskajās spēlēs ir izcīnījusi 4 zelta medaļas. Savukārt vēl 4 medaļas (3 zelta un 1 bronzas medaļas) ir izcīnījis britu tenisists Redžinalds Dohertijs.

Disciplīnas 
Pašreizējā programmā ir 5 tenisa turnīra disciplīnas: viensspēles vīriešiem un sievietēm, dubultspēles vīriešiem un sievietēm kā arī jauktās dubultspēles. 1908. gada Londonas un 1912. gada Stokholmas spēlēs notika tenisa turnīri ne tikai ārpus telpām, bet bija arī vairāki iekštelpu notikumi.

(D) — demonstrāciju sporta veids; (E) — izstādes sporta veids

Segumi 
Tenisa spēles laukums olimpiskajās spēlēs ir bijis atšķirīgs. No 1896. gada Atēnas spēlēm līdz 1924. gada Parīzes spēlēm tenisa turnīri lielākoties notika māla seguma kortos. Savukārt kopš 1984. gada Losandželosas spēlēm teniss galvenokārt ir aizvadīts cietā seguma kortos. Savukārt 1908. gada Londonas, 1920. gada Antverpenes un 2012. gada Londonas spēlēs tenisa turnīri notika zāles seguma kortos. 1908. gada Londonas un 1912. gada Stokholmas spēlēs tenisa turnīrs notika arī uz koka seguma kortiem

Norises vietas 

  2028 Losandželosa — Digniti Helta sporta parka tenisa korti
  2024 Parīze — Rolāngarosa stadions 
  2020 Tokija — Ariakes tenisa centrs
  2016 Riodežaneiro — Olimpiskais tenisa centrs
  2012 Londona — Visanglijas lauka tenisa un kroketa klubs
  2008 Pekina — Nacionālais tenisa centrs
  2004 Atēnas — Atēnu olimpiskais tenisa centrs
  2000 Sidneja — Sidnejas olimpiskā parka tenisa centrs
  1996 Atlanta — Stounmonteinas tenisa centrs
  1992 Barselona — Vall d'Hebron Tennis
  1988 Seula — Seulas olimpiskā parka tenisa centrs
  1984 Losandželosa — Losandželosas tenisa centrs (demonstrācija)
  1968 Mehiko — Rafaela Osuna stadions (izstāde) un Gvadalaharas štata klubs (demonstrācija)
  1924 Francija — Īva du Manuāra olimpiskais stadions
  1920 Atverpene — Bēršota tenisa klubs
  1912 Stokholma — Estermalmas tenisa paviljons
  1908 Londona — Karalienes klubs un Visanglijas lauka tenisa un kroketa klubs
  1904 Sentluisa — Frānsisa laukums
  1900 Parīze — Puto sala
  1896 Atēnas — Atēnu lauka tenisa klubs

Zelta medaļnieki (pašreizējās disciplīnās)

Medaļu kopvērtējumu tabulas

Visi gadi (1896 — 1924, 1988 — 2016) 
Slīprakstā norādītas tās valstis, kuras vairs neeksistē.

1988 — 2016 
Slīprakstā norādītas tās valstis, kuras vairs neeksistē.

1896 — 1924 
Slīprakstā norādītas tās valstis, kuras vairs neeksistē.

Medaļu sadalījums pa valstīm 
Slīprakstā norādītas tās Valsts/Komandas, kuras vairs neeksistē.

Paskaidrojumi

Titulētākie sportisti 

Tabulā iekļauti tikai tie tenisisti, kuri tenisā olimpiskajās spēlēs ir izcīnījuši vismaz divas zelta medaļas.

Pārstāvniecība

Dalībnieku skaits un sadalījums

Pārstāvētās valstis 
Slīprakstā norādītas tās Valsts/Komandas, kuras vairs neeksistē.

Paskaidrojumi

Debitējošās valstis 
Līdz šim olimpisko spēļu tenisa turnīrā ir startējušas 98 valsts/komandas.

Atsauces 

 
Sporta veidi olimpiskajās spēlēs
Olimpiskās spēles